Elektromobilis

Elektromobilis – automobilis, varomas vienu ar daugiau elektriniu varikliu. Elektra saugoma baterijose arba kituose įrenginiuose. Automobiliai, kurie kartu su elektriniais naudoja ir vidaus degimo variklius, vadinami hibridiniais.

Pirmieji elektromobiliai pasirodė apie 1880 m. Elektra varomi automobiliai buvo populiarūs XIX a. pabaigoje ir XX a. pradžioje. Vėliau, atsiradus masinei automobilių gamybai ir prekybai bei pingant iškastiniam kurui, elektromobiliai prarado savo populiarumą.

Nuo 2008 m. elektromobiliai vėl pradėjo populiarėti, kai buvo sukurtos talpios baterijos, tobulinama kita technologija, iškastinio kuro brangimas, didesnis susidomėjimas ekologija ir pan.Plug-In Electric Vehicles

2021 m. pradėti pirmieji Lietuvoje surenkamo Nikrob Freze EV elektromobilio pardavimai.

Kai kurios kompanijos bei valstybės sudarė finansines galimybes gyventojams pigiau įsigyti šios technologijos transporto priemones. Tiesa, šiuo metu kol kas tokie automobiliai yra brangūs, infrastruktūra nėra pakankamai išvystyta, taip pat baterijos dar nėra tokios talpios, kad patenkintų visų norus keliauti.

2015 m. visame pasaulyje tokius automobilius siūlė 30 kompanijų. Daugiausiai jų parduodama JAV, Japonijoje, Kinijoje ir Vakarų Europoje. Populiariausias elektromobilis 2016 m. buvo Nissan Leaf; jų visame pasaulyje nuo 2010 m. parduota apie 233 000.Global EV Outlook2016 

2011 m. „Nissan Leaf“ išrinktas „Pasaulio metų automobiliu 2011“.„Nissan Leaf“ išrinktas „Pasaulio metų automobiliu 2011“, delfi.lt, 2011 m. balandžio 21 d. 16:28
2014 m. „Pasaulio metų automobilio“ rinkimuose elektromobilis „BMW i3“ įvertintas ekonomiškiausiu bei geriausio dizaino metų automobiliu pasaulyje.Išrinktas „Pasaulio metų automobilis 2014“, delfi.lt, 2014 m. balandžio 18 d. 09:34 Nuvažiuoti 40,2 km su juo kainavo 0,81 JAV dolerio.Compare Side-by-Side 2017 m. „BMW i3“ įvertintas geriausiu metų miesto automobiliu.Paskelbtas geriausias metų automobilis pasaulyje, delfi.lt, 2017 m. balandžio 13 d. 15:17

 Šaltiniai